జవల్‌గావ్‌కర్ మాధవ్‌రావు నివృత్తిరావు పాటిల్

జవల్‌గావ్‌కర్ మాధవ్‌రావు నివృత్తిరావు పాటిల్ మహారాష్ట్ర రాష్ట్రానికి చెందిన రాజకీయ నాయకుడు. ఆయన మహారాష్ట్ర శాసనసభకు హడ్‌గావ్ శాసనసభ నియోజకవర్గం నుండి రెండుసార్లు ఎమ్మెల్యేగా ఎన్నికయ్యాడు. 
రాజకీయ జీవితం
జవల్‌గావ్‌కర్ మాధవ్‌రావు నివృత్తిరావు పాటిల్ తన తండ్రి మాజీ ఎమ్మెల్యే నివృత్తిరావు మహాద్జీ పవార్ పాటిల్ అడుగుజాడల్లో భారత జాతీయ కాంగ్రెస్ పార్టీ ద్వారా రాజకీయాల్లోకి పార్టీలో వివిధ హోదాల్లో పని చేసి 2004 మహారాష్ట్ర శాసనసభ ఎన్నికలలో హడ్‌గావ్ శాసనసభ నియోజకవర్గం నుండి ఐఎన్‌సీ అభ్యర్థిగా పోటీ చేసి శివసేన అభ్యర్థి వాంఖడే సుభాష్ బాపురావ్ చేతిలో 3,738 ఓట్ల తేడాతో ఓడిపోయాడు. ఆయన 2009 శాసనసభ ఎన్నికలలో ఐఎన్‌సీ అభ్యర్థిగా పోటీ చేసి శివసేన అభ్యర్థి సంభరావు గునాజీ కదమ్‌పై 44,781 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికయ్యాడు. 

జవల్‌గావ్‌కర్ మాధవ్‌రావు నివృత్తిరావు పాటిల్ 2014 మహారాష్ట్ర శాసనసభ ఎన్నికలలో హడ్‌గావ్ శాసనసభ నియోజకవర్గం నుండి ఐఎన్‌సీ అభ్యర్థిగా పోటీ చేసి శివసేన అభ్యర్థి నగేష్ బాపురావ్ పాటిల్ అస్తికార్ చేతిలో 13,441 ఓట్ల తేడాతో ఓడిపోయాడు. ఆయన 2019 శాసనసభ ఎన్నికలలో ఐఎన్‌సీ అభ్యర్థిగా పోటీ చేసి స్వతంత్ర అభ్యర్థి బాబూరావు కదమ్‌పై 13,363 ఓట్ల మెజారిటీతో గెలిచి రెండోసారి ఎమ్మెల్యేగా ఎన్నికయ్యాడు.  

మాధవ్‌రావు పాటిల్ 2024 మహారాష్ట్ర శాసనసభ ఎన్నికలలో హడ్‌గావ్ శాసనసభ నియోజకవర్గం నుండి ఐఎన్‌సీ అభ్యర్థిగా పోటీ చేసి శివసేన అభ్యర్థి బాబూరావు కదమ్ చేతిలో 30,067 ఓట్ల తేడాతో ఓడిపోయాడు.

 మూలాలు 

వర్గం:మహారాష్ట్ర వ్యక్తులు
వర్గం:మహారాష్ట్ర రాజకీయ నాయకులు
వర్గం:2019 మహారాష్ట్ర శాసనసభ్యులు
వర్గం:భారత జాతీయ కాంగ్రెస్ నాయకులు